മതവിദ്യാഭ്യാസത്തോടൊപ്പം തന്നെ ഇവിടെ ഭൌതിക വിദ്യാഭ്യാസ രംഗത്തും ശ്രദ്ധ കേന്ദ്രീകരിച്ചു. 1920 കളിൽ തന്നെ ഇത് ആരംഭിച്ചു. കേരള പിറവിക്കു ശേഷം വളരെ ഏറെ മാറ്റങ്ങൾ പഞ്ചായത്തിലെ വിദ്യാഭ്യാസ രംഗത്തുണ്ടായി. ഇതിനു വേണ്ടി ഒരുപാട് മഹത് വ്യക്തികൾ പരിശ്രമിച്ചെങ്കിലും ഇവരിൽ പ്രമുഖൻ ഇപ്പോൾ കണ്ണമംഗലം പഞ്ചായത്തിൽപ്പെട്ട ചേറൂരിലെ പരേതനായ ചാക്കീരി അഹമ്മദ് കുട്ടി സാഹിബായിരുന്നു. ഒരു കാലത്ത് വേങ്ങര പഞ്ചായത്ത് പ്രസിഡന്റും, പിന്നീട് കേരള വിദ്യാഭ്യാസ മന്ത്രി, കേരള നിയമസഭ സ്പീക്കർ മുതലായ മഹത് പദവികൾ അലങ്കരിക്കുകയും ചെയ്ത് അദ്ദേഹം ഈ പ്രദേശത്തിന്റെ വിദ്യാഭ്യാസ പുരോഗതിക്കു വേണ്ടി വളരെ അധികം പരിശ്രമിച്ചു. പഴയ കാല അദ്ധ്യാപകരും, പ്രമുഖൻമാരുമായിരുന്ന ധാരാളം മഹത് വ്യക്തികളും പഞ്ചായത്തിന്റെ വിദ്യാഭ്യാസ രംഗത്തെ പുരോഗതിയിൽപങ്ക് വഹിച്ചിട്ടുണ്ട്.
വിദ്യാഭ്യാസ ചരിത്രം
വിദ്യാഭ്യാസം
ഗതാഗതം
പഞ്ചായത്ത്‌ രൂപവത്കരണം